Epidauria — Epidauros — 1st c. BC
Region: Peloponnesos (IG IV-[VI]) — Epidauria (IG IV²,1) 

θεος. αγαθαι τυχαι. μηνος δωδεκατου συνοδοις καθημενου του συνεδριου και γινομενου εμ[φα]νισμου υπο πλειονων οτι καλως εχον εστι και δικαιον ται πολει ευεργετα γεγονοτος εις αυταν εν πολλοις αριστοβουλου ποιουμενου δια παντος αυτου δαπανας εκ του ιδιου βιου και πλειονας α μεν σιτοπωλουντος αυτου πλειονακις οταν ην χρεια βλαπτοντος τον ιδιον βιον χαριν του πασιν συμφεροντος α δε και κατασκευαζοντος ται πολει τινα δε και επισκευαζοντος των κοινων τοπων και εις ταυτα δαπανωντος διαφορα και πλειονα εν τε ταις αρχαις ισως και δικαιως ανεστραμμενου ποτι παντας ομοιως δε και εν ταις λειτουργιαις μεγαλοψυχως και μεγαλομερως πεποιημενου ταν δαπαναν και χοραγιαν πασαν εν δε ταις λοιπαις αις α πολις εσχηκε χρειαις αυτου τετηρηκοτος τας ενχειριζομενας υπο τας πατριδος αυτωι πιστεις και δια ταυτα παντα βεβλαβοτος και πλειονα τον ιδιον βιον εδοξε τοις αρχουσι και συνεδροις και τωι δαμωι επαινεσαι αριστοβουλον ξενοδοκου επιδαυριον και δεδοσθαι αυτωι τιμας και στεφανωσαι αυτον χρυσωι στεφανωι στασαι δε και ε[ι]κονα αυτου χαλκεαν εφιππον εν τωι ιερωι του απολλωνος του μαλεατα και του ασκλαπιου εν τωι επιφανεστατωι τοπωι επιγραφαν εχουσαν [τ]ανδε α πολις των επιδαυριων αριστοβουλον ξενοδοκου επιδαυριον [αρετα]ς ενεκεν και ευνοιας ας εχων διατελει εις αυταν και αναγορευειν [τον στ]εφανον εν τωι αγωνι των απολλωνιων και ασκλαπιειων καθ εκασ[τον ενιαυτο]ν οτι στεφανοι α πολις α των επιδαυριων αριστοβου[λον ξενοδοκου επιδαυριον χρυ]σωι στεφανωι αρετας ενεκεν και ευνοι[ας ας εχων διατελει εις αυταν τας δ αναγ]ορευσιος του στεφανου ταν [επιμελειαν ποιεισθαι --------------------].